CELEX: 32020D1658
Language: lv
Date: 2020-11-06 00:00:00
Title: Padomes Lēmums (ES) 2020/1658 (2020. gada 6. novembris) par nostāju, kas Eiropas Savienības vārdā jāieņem Starptautiskās Olīvu padomes (SOP) Dalībnieku padomē attiecībā uz nosacījumiem par Uzbekistānas Republikas valdības pievienošanos 2015. gada Starptautiskajam nolīgumam par olīveļļu un galda olīvām

10.11.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 376/1
               
            
         PADOMES LĒMUMS (ES) 2020/1658
         (2020. gada 6. novembris)
         par nostāju, kas Eiropas Savienības vārdā jāieņem Starptautiskās Olīvu padomes (SOP) Dalībnieku padomē attiecībā uz nosacījumiem par Uzbekistānas Republikas valdības pievienošanos 2015. gada Starptautiskajam nolīgumam par olīveļļu un galda olīvām
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     2015. gada Starptautiskais nolīgums par olīveļļu un galda olīvām (“nolīgums”) saskaņā ar Padomes Lēmumu (ES) 2016/1892 (1) Savienības vārdā tika parakstīts 2016. gada 18. novembrī Apvienoto Nāciju Organizācijas galvenajā mītnē Ņujorkā ar noteikumu, ka tas vēlāk tiks noslēgts. Nolīgums saskaņā ar tā 31. panta 2. punktu provizoriski stājās spēkā 2017. gada 1. janvārī.
                  
               
                     (2)
                  
                  
                     Nolīgums tika noslēgts 2019. gada 17. maijā ar Padomes Lēmumu (ES) 2019/848 (2).
                  
               
                     (3)
                  
                  
                     Ievērojot nolīguma 29. pantu, Starptautiskās Olīvu padomes Dalībnieku padomei (“Dalībnieku padome”) ir jānosaka nosacījumi, ar kādiem valdības pievienojas nolīgumam.
                  
               
                     (4)
                  
                  
                     Uzbekistānas Republikas valdība ir iesniegusi oficiālu pieteikumu par pievienošanos nolīgumam. Tāpēc Dalībnieku padome būtu jāaicina kādā no tās nākamajām sesijām vai procedūrā, ar ko Dalībnieku padome lēmumus pieņem sarakstes ceļā, noteikt Uzbekistānas Republikas pievienošanās nosacījumus, kuri attiecas uz SOP līdzdalības daļām un pievienošanās instrumenta deponēšanas termiņu.
                  
               
                     (5)
                  
                  
                     Ņemot vērā to, ka Uzbekistānas Republika savu olīvu nozari attīsta patēriņa ziņā un plāno attīstīt ražošanu, tās pievienošanās ar zināmiem nosacījumiem varētu stiprināt SOP, jo īpaši tās centienus panākt vienotību valstu un starptautiskajos tiesību aktos, kuri attiecas uz olīvu produktu īpašībām, lai tādējādi novērstu šķēršļus tirdzniecībai.
                  
               
                     (6)
                  
                  
                     Ir lietderīgi noteikt nostāju, kas Savienības vārdā ir jāieņem Dalībnieku padomē, jo pieņemamie lēmumi, ietekmēdami lēmumu pieņemšanas līdzsvaru Dalībnieku padomē gadījumos, kad lēmumi netiek pieņemti vienprātīgi saskaņā ar nolīguma 10. panta 4. punktu, Savienībai radīs juridiskas sekas,
                  
               IR PIEŅĒMUSI ŠO LĒMUMU.
         
            1. pants
            Nostāja, kas Savienības vārdā ir jāieņem Starptautiskās Olīvu padomes Dalībnieku padomē kādā no tās nākamajām sesijām vai procedūrā, ar ko Dalībnieku padome lēmumus pieņem sarakstes ceļā, attiecībā uz nosacījumiem par Uzbekistānas Republikas valdības pievienošanos nolīgumam, ir atbalstīt Uzbekistānas Republikas valdības pievienošanos nolīgumam ar nosacījumu, ka:
            
                        a)
                     
                     
                        Uzbekistānas Republikas līdzdalības daļas tiek aprēķinātas pēc nolīguma 11. pantā norādītās formulas; un
                     
                  
                        b)
                     
                     
                        pievienošanās instrumenta deponēšanas termiņš nepārsniedz pusotru gadu pēc Dalībnieku padomes lēmuma.
                        Gadījumā, ja instrumenta deponēšana aizkavējas, Savienība turpmākajos lēmumos, kas jāpieņem Dalībnieku padomei, var atbalstīt instrumenta deponēšanas termiņa pagarināšanu.
                     
                  
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2020. gada 6. novembrī
            
               
                  Padomes vārdā –
               
               
                  priekšsēdētājs
               
               M. ROTH
            
         
         
            (1)  Padomes Lēmums (ES) 2016/1892 (2016. gada 10. oktobris) par to, lai Eiropas Savienības vārdā parakstītu un provizoriski piemērotu 2015. gada Starptautisko nolīgumu par olīveļļu un galda olīvām (OV L 293, 28.10.2016., 2. lpp.).
         
            (2)  Padomes Lēmums (ES) 2019/848 (2019. gada 17. maijs) par to, lai Eiropas Savienības vārdā noslēgtu 2015. gada Starptautisko nolīgumu par olīveļļu un galda olīvām (OV L 139, 27.5.2019., 1. lpp.).